**Nairobin terrori-isku 2019** tapahtui DusitD2 -kompleksissa Nairobissa Keniassa 15.–16. tammikuuta 2019, kun terrostit hyökkäsivät sinne. Iskussa kuoli 22 paikalla ollutta ihmistä sekä kaikki viisi terroristia.

Tausta
------

Iskun takana oli somalialainen islamistinen terroristijärjestö Al-Shabaab, joka tunnetaan Keniassa Westgate-ostoskeskuksen verilöylystä 2013 ja Garissan yliopiston iskusta 2015. Al-Shabaab vastustaa Kenian hallituksen toimia Somalian sisällissodassa. Järjestö ilmoitti motiivikseen myös sen, että Yhdysvaltain presidentti Donald Trump oli tunnustanut Jerusalemin Israelin pääkaupungiksi. Tämä aiheutti islamilaisessa maailmassa ärtymystä, sillä Jerusalem on myös Islamin pyhä kaupunki.

Tapahtumapaikka
---------------

Isku tapahtui Nairobin läntisellä Westlands-alueella, osoitteessa 14 Riverside Drive sijaitsevassa kompleksissa. Rakennuskokonaisuudessa on korkeatasoinen DusitD2 -hotelli ja useiden yritysten toimistoja.

Hyökkäys
--------

Terroristien hyökkäys alkoi 15. tammikuuta 2019 kello 15 paikallista aikaa, kun viisi terroristia saapui autoilla paikalle. Yksi heistä räjäytti itsensä lähellä ravintolaa. Sen jälkeen muut alkoivat ampua vartijoita ja heitellä kranaatteja. Sisälle alueelle päästyään he sytyttivät muutamia parkkeerattuja autoja tuleen ja ampuivat ihmisiä. Kenian poliisin erikoisyksikkö lähetettiin taistelemaan hyökkääjiä vastaan.

Tapahtuma-aikaan Keniassa sotilaita kouluttamassa ollut brittiläinen SAS-erikoisjoukkojen sotilas Christian Craighead sai hälytyksen ja suuntasi tapahtumapaikalle. Hänen mukaan saapui Dan J. Prastalo, slovenialainen Diplomatic Protective Services Tactical Response Unit -yksikön (DPS-TRU) johtaja. Graighead johti rakennuksen läpikäyntiä kerros kerrokselta. He saattoivat panttivankeja ulos rakennuksesta ja sitten taas jatkoivat etenemistä sisällä. Kaikkiaan satoja ihmisiä evakuoitiin rakennuksista. Rakennuksessa tulitettiin paljon ja kuultiin räjähdyksiä. Tapahtumat olivat ohi seuraavana päivänä, 16. tammikuuta, aamulla noin kello kymmeeneen mennessä. Craighead ampui kaksi hyökkääjää ja sai myöhemmin Britanniassa Cospicuous Gallantry Cross -ansiomitalin urheudestaan.

Iskussa kuoli yhteensä 22 siviiliä; 19 Kenian kansalaista, yksi Yhdysvaltain kansalainen ja yksi Britannian ja Etelä-Afrikan kaksoiskansalainen sekä yksi Kenialainen nainen, joka menehtyi vuotta myöhemmin vammojensa takia. Myös kaikki viisi terroristia kuolivat.

Lähteet
-------

1. ↑  Kenya hotel attack death toll rises to 21 *BBC News*.  16.1.2019. Viitattu 9.4.2024. (englanniksi)
2. 1 2  Jason Burke, Jason Burke Africa correspondent: Nairobi terror attack: gunfire heard hours after minister declares scene secure *The Guardian*.  16.1.2019. Viitattu 9.4.2024. (englanniksi)
3. 1 2  Nairobi DusitD2 hotel attacked by suspected militants *bbc.com*.  15.1.2019. Viitattu 9.4.2024. (englanniksi)
4. ↑  Tom Head: Breaking: South African killed in Nairobi attacks named as Luke Potter *The South African*.  16.1.2019. Viitattu 9.4.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2019 Nairobi DusitD2 Complex attack